ଉମା ନେହେରୁ

ଉମା ନେହେରୁ (୮ ମାର୍ଚ୍ଚ ୧୮୮୪ – ୨୮ ଅଗଷ୍ଟ ୧୯୬୩) ଜଣେ ଭାରତୀୟ ସ୍ୱାଧୀନତା ସଂଗ୍ରାମୀ ଏବଂ ରାଜନେତା ଥିଲେ ।

 ସଂକ୍ଷିପ୍ତ ଜୀବନ ଓ ପେଶା 
ସେ ବିଂଶ ଶତାବ୍ଦୀର ଆରମ୍ଭରେ 'ସ୍ତ୍ରୀ ଦର୍ପଣ''' ନାମକ ହିନ୍ଦୀ ଭାଷାର ମାସିକ ପତ୍ରିକାରେ ଲେଖାଲେଖି ଲେଖୁଥିଲେ ।  ଏହି ପତ୍ରିକା ୧୯୦୯ ମସିହାରେ ରାମେଶ୍ୱରୀ ନେହରୁଙ୍କ ଦ୍ୱାରା ସ୍ଥାପିତ ହୋଇଥିଲା, ଯେଉଁଥିରେ ସେ ନିଜର ମହିଳାବାଦୀ ଭାବଧାରାକୁ ପ୍ରକାଶ କରୁଥିଲେ ।

ସେ ଦାଣ୍ଡି ଯାତ୍ରା ଓ ଭାରତ ଛାଡ଼ ଆନ୍ଦୋଳନରେ ଅଂଶଗ୍ରହଣ କରିଥିଲେ, ଯାହା ପରେ ସେ ଗିରଫ ହୋଇଥିଲେ । ସ୍ୱାଧୀନତା ପରେ ସେ ଦୁଇଥର ଉତ୍ତର ପ୍ରଦେଶର ସିତାପୁର ଲୋକସଭା ନିର୍ବାଚନ ମଣ୍ଡଳୀରୁ ସାଂସଦ ଭାବେ ନିର୍ବାଚିତ ହୋଇଥିଲେ । ୧୯୬୨ ମସିହାରୁ ତାଙ୍କର ମୃତ୍ୟୁ ପର୍ଯ୍ୟନ୍ତ, ସେ ରାଜ୍ୟ ସଭା ସଦସ୍ୟ ଥିଲେ ।

 ବ୍ୟକ୍ତିଗତ ଜୀବନ 
ଉମା ନେହେରୁଙ୍କ ଜନ୍ମ ଆଗ୍ରାରେ ହୋଇଥିଲା, ଏବଂ ସେ ହୁବଳୀର ସେଣ୍ଟ ମେରୀ'ସ କନଭେଣ୍ଟରେ ଶିକ୍ଷା ଗ୍ରହଣ କରିଥିଲେ । ୧୯୦୧ ମସିହାରେ, ସେ ଜବାହରଲାଲ ନେହେରୁଙ୍କ ଭାଇ ଶ୍ୟାମଲାଲ ନେହେରୁଙ୍କ ସହ ବିବାହ କରିଥିଲେ । ତାଙ୍କର ଗୋଟିଏ ପୁଅ ଏବଂ ଗୋଟିଏ ଝିଅ ଥିଲେ—ଶ୍ୟାମ କୁମାରୀ ଓ ଆନନ୍ଦ କୁମାର'' । ଆନନ୍ଦ କୁମାରଙ୍କ ପୁଅ ଅରୁଣ ନେହେରୁ ୧୯୮୦ ଦଶକରେ ରାଜୀବ ଗାନ୍ଧୀଙ୍କ ସରକାରରେ ଏକ କେନ୍ଦ୍ରୀୟ ମନ୍ତ୍ରୀ ଥିଲେ।

ଉମା ନେହେରୁ ୨୮ ଅଗଷ୍ଟ ୧୯୬୩ ରେ ଲକ୍ଷ୍ଣୌରେ ଶେଷ ନିଃଶ୍ଵାସ ତ୍ୟାଗ କରିଥିଲେ ।

 ଆଧାର 

ଶ୍ରେଣୀ:୧୮୮୪ ଜନ୍ମ